पश्चिमी उत्तर प्रदेश, भारत का एक क्षेत्र है जिसमें उत्तर प्रदेश राज्य के पश्चिमी जिले शामिल हैं, जो मुख्यतया रोहिलखंड और ब्रज क्षेत्र को समाहित करता है। इस क्षेत्र के कुछ जनसांख्यिकीय, आर्थिक और सांस्कृतिक स्वरूप, उत्तर प्रदेश के अन्य हिस्सों से अलग हैं, और हरियाणा व राजस्थान राज्यों से अधिक निकटता से मिलते जुलते हैं। हरित क्रांति की सफलताओं के कारण, पश्चिमी उत्तर प्रदेश में हरियाणा और पंजाब के समान तेजी से आर्थिक विकास हुआ है। पश्चिमी उत्तर प्रदेश का एक महत्वपूर्ण हिस्सा भारत के राष्ट्रीय राजधानी क्षेत्र का एक हिस्सा है। इस क्षेत्र का सबसे बड़ा शहर गाजियाबाद है, जबकि दूसरा सबसे बड़ा शहर, आगरा एक प्रमुख पर्यटन स्थल है। यहाँ पर 50 सेमी वार्षिक वर्षा रेखा बनाती है।

जनसांख्यिकी 
 पश्चिमी उत्तर प्रदेश की जनसंख्या मौर्य(शाक्य ),राजपूतों, यादव(अहीर),गड़रिया(धनगर), सैनी(माली), कोइरी(कुशवाहा), ब्राह्मणों, दलितों, गुर्जरों, जाटों, कुर्मी(पटेल) ,रोहिल्ला, पश्तूनों, चमार(जाटव) सहित  कई समुदायों और जनजातियों से बनी है। इस क्षेत्र की 15% आबादी ब्राह्मणों की हैं, जिनमें त्यागी (हिंदू और मुसलमान) भी शामिल हैं। 

2011 की जनगणना के अनुसार, पश्चिमी उत्तर प्रदेश की कुल जनसंख्या 71,217,132 है, जिसमें से 72.29% हिन्दू और 26.21% मुसलमान हैं। हालाँकि हिन्दू बहुसंख्यक हैं, लेकिन पश्चिमी उत्तर प्रदेश में मुस्लिमों का प्रतिशत (~ 26%) पूरे उत्तर प्रदेश की तुलना में अधिक है (जहाँ यह 19.3% है)।   2012 के विधानसभा चुनाव में इस क्षेत्र की 77 विधानसभा सीटों में से, मुस्लिम उम्मीदवारों ने 26 सीटें जीतीं। "हिंदू और मुस्लिम दोनों घटकों के साथ कई समुदाय द्वि-धार्मिक हैं, जैसे कि जाट,त्यागी जो मुस्लिम त्यागी उपसमुदाय हैं, हालांकि वे बड़े पैमाने पर हिंदू हैं। 

इस क्षेत्र के रोहिला में, सदियों पहले आये अप्रवासी समूहों के वंशज है, और पश्चिमी उत्तर प्रदेश के एक बड़े उप-क्षेत्र, रोहिलखंड, का नाम उसी पश्तून जनजाति से लिया गया है।

विभाजन के बाद पाकिस्तान से आए पश्चिम पंजाब के सिख भी बड़ी संख्या में इस क्षेत्र में आकर बस गए।

भूगोल 
पश्चिमी उत्तर प्रदेश उत्तराखण्ड, हरियाणा, दिल्ली, राजस्थान और मध्य प्रदेश राज्यों के साथ-साथ पीलीभीत जिले में नेपाल] के साथ एक संक्षिप्त अंतरराष्ट्रीय सीमाएँ साझा करता है। क्षेत्र के प्रमुख शहरों और कस्बों में बागपत, बरेली, बदायूँ, आगरा, मथुरा, मुरादाबाद, अमरोहा, ग़ाज़ियाबाद, नोएडा, बुलन्दशहर, मेरठ, हापुड़, सहारनपुर, अलीगढ़, हाथरस, मुज़फ़्फ़रनगर, रामपुर, शाहजहाँपुर, एटा, फ़िरोज़ाबाद, मैनपुरी, शामली, बिजनौर, फ़र्रूख़ाबाद, इटावा और औरैया शामिल हैं।

मिट्टी की स्थिति 
पश्चिमी उत्तर प्रदेश की मिट्टी राज्य के पूर्वी हिस्से से मतभेद दर्शाती है। मिट्टी, रेतीली मिट्टी की कुछ लक्षण के साथ हल्की बनावट वाली दोमट होती है। कुछ लोयस मिट्टी, राजस्थान के पूर्व की ओर थार मरुस्थल से लगातार बह कर आ रही हवाओं से जमा हुआ है।

वर्षण 
पश्चिमी उत्तर प्रदेश में भारतीय मानसून और पश्चिमी विक्षोभ के माध्यम से वर्षा होती है। मानसून गर्मियों के अंत में हिन्द महासागर से उत्तर की ओर नमी लेकर आता है, जोकि खरीफ या शरद ऋतु की फसल के लिए महत्वपूर्ण होता है।  दूसरी ओर, पश्चिमी विक्षोभ, एक बाह्य मौसम की घटना है जो भूमध्य सागर, कैस्पियन सागर और अटलांटिक महासागर से पूर्व की ओर नमी लेकर आती है। जिससे वर्षा मुख्य रूप से सर्दियों के मौसम के दौरान होते हैं और गेहूँ, जो रबी या वसंत फसल की एक प्रमुख फसल हैं, के लिए अत्याधिक महत्वपूर्ण होती है।

प्रशासनिक विभाग 
पश्चिमी उत्तर प्रदेश में छह प्रभागों के 30 जिले शामिल हैं: 

 मेरठ मंडल 
 सहारनपुर मंडल 
 मुरादाबाद मंडल 
 बरेली मंडल 
 आगरा मंडल 
 अलीगढ़ मंडल 
 कानपुर मंडल के कुछ जिले 

ज़िलें : मेरठ, बुलंदशहर, गौतम बुद्ध नगर, गाजियाबाद, हापुड़, बागपत, सहारनपुर, मुजफ्फरनगर, शामली, मुरादाबाद, बिजनौर, रामपुर, अमरोहा, संभल, बरेली, बदायूं, पीलीभीत, शाहजहांपुर, आगरा, फिरोजाबाद, मैनपुरी, मथुरा, अलीगढ़, एटा, हाथरस, कासगंज, इटावा, औरैया और फर्रुखाबाद।

सन्दर्भ 

उत्तर प्रदेश का भूगोल
उत्तर प्रदेश के क्षेत्र